RESOLUCIÓN do 27 de outubro de 2011 pola que se fai público o acordo do Consello da Xunta de Galicia da mesma data polo que se aproba a modificación do Catálogo priorizado de produtos farmacéuticos da Comunidade Autónoma de Galicia.
Consellería de Sanidade — I. Disposicións xerais — 28/10/2011

O Consello da Xunta de Galicia, na súa reunión do 27 de outubro de 2011, adoptou por proposta da Consellería de Sanidade o acordo que a continuación se transcribe, así como a súa publicación no
Diario Oficial de Galicia
.
De conformidade co previsto nos artigos 3 e 4 da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia, o Catálogo priorizado de produtos farmacéuticos estará formado polos principios activos coas súas respectivas presentacións, que respondan ao prezo menor recollido no Nomenclátor oficial de produtos farmacéuticos financiados polo Sistema Nacional de Saúde, ou ben cun prezo superior cando se trate de situacións excepcionais xustificadas pola existencia de risco de desabastecemento ou monopolio.
De conformidade co previsto no artigo 3, parágrafos 5 e 6, da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia, as modificacións do catálogo serán aprobadas polo Consello da Xunta de Galicia polo procedemento previsto no artigo 4 da mesma lei cunha periodicidade mínima bimestral, ou cando haxa modificación dos prezos menores establecidos polo ministerio competente na materia.
De acordo co previsto na disposición transitoria segunda do Real decreto lei 9/2011, do 19 de agosto, de medidas para a mellora da calidade e cohesión do Sistema Nacional de Saúde, de contribución á consolidación fiscal e de elevación do importe máximo dos avais do Estado para 2011, o 4 de outubro de 2011 a Dirección Xeral de Farmacia e Produtos Sanitarios do Ministerio de Sanidade, Política Social e Igualdade publicou a información actualizada das novas agrupacións homoxéneas de medicamentos para pacientes non hospitalizados que requiren para a súa dispensación receita médica oficial ou orde de dispensación e que poden ser obxecto de intercambio na súa dispensación, xunto cos prezos menores delas que quedarán integrados no Nomenclátor de produtos farmacéuticos do Sistema Nacional de Saúde o 1 de novembro de 2011.
Unha vez publicada a devandita listaxe, a Comisión Autonómica Central de Farmacia e Terapéutica da Comunidade Autónoma de Galicia, na súa sesión do 10 de outubro de 2011, acordou por unanimidade elevar á conselleira de Sanidade unha nova proposta de Catálogo priorizado de produtos farmacéuticos que recolle a revisión e actualización dos conxuntos de intercambio ou agrupacións homoxéneas de medicamentos segundo a nomenclatura actual, aprobados polo Consello da Xunta do 1 de setembro de 2011 conforme os novos prezos menores. Ademais, prevese a inclusión do resto das agrupacións homoxéneas de medicamentos publicadas pola Dirección Xeral de Farmacia e Produtos Sanitarios do Ministerio de Sanidade, Política Social e Igualdade na súa páxina web para dar cumprimento ao recollido na disposición transitoria segunda do Real decreto lei 9/2011.
En consecuencia, no exercicio das competencias outorgadas nos artigos 3 e 4 da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia, por proposta da conselleira de Sanidade, o Consello da Xunta de Galicia, na súa sesión que tivo lugar o 27 de outubro de 2011,
Primeiro. Apróbase a modificación do Catálogo priorizado de produtos farmacéuticos da Comunidade Autónoma de Galicia que se xunta, e que substitúe o publicado como anexo o 2 de setembro de 2011.
Segundo. Este acordo publicarase no
Diario Oficial de Galicia
para os efectos do seu coñecemento xeral e aplicación.
Terceiro. Este acordo entrará en vigor o 1 de novembro de 2011.
Santiago de Compostela, 27 de outubro de 2011.
Os conxuntos de intercambio ou agrupacións homoxéneas de medicamentos coas súas presentacións, aprobadas polo Consello da Xunta do 1 de setembro de 2011, revísanse e actualízanse conforme os novos prezos menores. Ademais, inclúense o resto das agrupacións homoxéneas de medicamentos publicadas pola Dirección Xeral de Farmacia e Produtos Sanitarios do Ministerio de Sanidade, Política Social e Igualdade para dar cumprimento ao recollido na disposición transitoria segunda do Real decreto lei 9/2011, e que quedarán integrados no Nomenclátor de produtos farmacéuticos do Sistema Nacional de Saúde o 1 de novembro de 2011.
Polo tanto, o Catálogo priorizado de produtos farmacéuticos da Comunidade Autónoma de Galicia queda como segue:
Artigo 3.3 da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia.
Para os restantes medicamentos non incluídos nestes conxuntos de intercambio ou agrupacións homoxéneas de medicamentos aplicarase o disposto no Nomenclátor oficial de produtos financiados polo Sistema Nacional de Saúde.